text: 19 Gener 2018, 08:11:05
  Autor Tema: Predicció de bufaruts (Llegit 9452 cops)
  « el: 29 Maig 2013, 00:04:50 »
  Des que un estiu d'aquests voltant per la meseta manxega vaig avistar un parell de bufaruts (per definició diria que és el que més s'avé a diable de pols pel NE de Catalunya) o tortullons que diria en vallcorbí sempre m'han quedat les ganes de veure'n algun més a la vora de casa, ja que tinc assimilat que és més fàcil que trobar-m'hi un tornado . El que em va sorprendre positivament és que l'altre dia parlant amb un amic agricultor de la zona em va comentar que no era gaire estrany trobar-ne al municipi, evidentment en mesos calorosos, és més, quan li vaig comentar si hi havia zones més propenses que altres a desenvolupar aquests fenòmens em comentà dos llocs concrets, en un d'ells un migdia ja m'hi va semblar veure'n un però no li vaig donar més importància. També em va mencionar que feia 3 o 4 setmanes ja s'en devia haver produït algun en aquesta última zona per la distribució en que van quedar unes restes vegetals.
  Bé, un cop feta aquesta introducció, m'agradara saber que em podríeu dir sobre la formació d'aquests remolins, potser quins indicis haig de buscar: ocells, entrada de marinada, en definitiva intuir sobre el terreny el moment més propici per a la seva formació.
  Certament, entenc que això que pregunto no es pot conèixer a ciencia certa, però em fio de la vostra experiència , qualsevol aportació serà ben rebuda jeje i en el fons en dies calorosos no hi ha pas gaire cosa a mirar, meteorologicament parlant, a excepció de bufaruts
  Pel moment, posaré el poc que sé:
  Per ma zona les hores més fructíferes són a partir de les 12h fins les 13h - 14h aprox. Suposo que deu coincidir amb l'entrada de la marinada i l'augment de la velocitat del vent. Pel que he llegit i, em va confirmar aquest amic, són més provables 24h - 48h abans de l'arribada de tempestes. També he observat que pel que em comentava, les temperatures han de superar el 20 ºC com a mínim.
  Un cop dit això, em sorgeixen un parell de dubtes també:
  No se si estarà relacionat, però és possible que orenetes i xoriguers entre d'altres els-hi agradi situar-se o volar en cercles sobre derives tèrmiques on es poden formar bufaruts?
  És possible que hi hagi dos tongades per a la proliferació de bufaruts, una cap a migdia i una altra cap a mitja tarda, típicament les 16h?
  Què es més preferible, vent en calma o marinada forta (canvi de vent, en definitiva)?
  La presència d'una columna de calitja, típic de l'asfalt, com aquell qui diu, però amb certa continuïtat en alçada, ens pot informar d'una deriva tèrmica?
  Gràcies per avançat per haver-vos llegit aquesta mitja novel·la i... no sé, qualsevol aportació és bona . sempre podrem fer de caçabufaruts jeje
  « Respondre #1 el: 29 Maig 2013, 11:02:18 »
  Per tenir les condicions necessàries perquè es formin, ajuden molt una forta insolació, terreny pla i vent en calma que accentui l'escalfament d'una part del terreny. 20º semblen pocs per un bufarut, però el més important és que hi hagi diferència entre la zona escalfada i l'aire del voltant.
  Apart de la cerca que suposo ja hauràs fet a google, igual et pot servir una mica això:
  http://www.meteoreus.net/blog/tag/bufarut/
  http://www.meteoprades.net/2012/04/bufarut-entre-prades-i-albarca/
  Segur que n'acabaràs veient algun. Que hi hagi sort!
  « Respondre #2 el: 29 Maig 2013, 12:19:32 »
  Ivan Torresano es el friki nº1 dels bufaruts a Espanya
  « Respondre #3 el: 29 Maig 2013, 14:40:25 »
  Cita de: Sobre en 29 Maig 2013, 12:19:32
  http://foro.tiempo.com/gran-kaza-de-mega-diablos-de-polvo-tolvaneras-en-ontigola-fotosvideos-t91971.0.html
  « Respondre #4 el: 29 Maig 2013, 18:12:51 »
  Cita de: L'avi Mestral en 29 Maig 2013, 11:02:18
  Aquests links també els vaig trobar farà un parell de dies, van ser les primeres en apareixer al cercar "bufarut" a google jeje
  En vers l'Ivan, va ser el primer que vaig trobar els primers dies que ho recercava com a tolvanera. Avui mirant un dels videos que té penjat m'he fixat que mencionava el tema de les aus rapaces i els bufaruts, però no ha indagat en aquest.
  Llavors, de moment recol·lectant info diversa, temperatures elevades (25< + o -) amb temps serè, vent en calma, per tant, abans que entri la marinada, potser per aquest motiu per ma zona s'observin majoritàriament abans de les 12h - 14h, de fet sol passar que con entra la marinada, les nuvolades comencen a proliferar.
  Afegint dubtes, suposo que la predicció de gradients de pressió en superfície negatius també en deu ser un factor necessari així com el gradient tèrmic elevat que es comenta, no? Coneixeu si hi ha algun gradient llindar preestablert, per a l'elevació de la parcel·la d'aire i si la humitat interessa que sigui molt baixa, 20% - 30%?
  Bé, jo vaig fent preguntes per si us ve al cap algun record llunyà, però ja dic que qualsevol aportació és bona
  « Respondre #5 el: 30 Maig 2013, 18:38:22 »
  El fort reescalfament de la superfície segur que genera gradients superadiabàtics (superiors a 0,98/100 m), cosa que segur que afavoreix la formació de dimoniets, no sé perquè dieu bufaruts, no són eñs tornados al mar els bufaruts, les mànegues?
  « Respondre #6 el: 30 Maig 2013, 18:53:01 »
  Sobre la paraula bufarut. Pot tenir moltes acepcions:
  m. [LC] [ME] Ventada forta que s'emporta en remolí pols, fulles, etc.
  Jo havia sentit un avi que en una ocasió va veure com un bufarut s'emportava un tamborell (un tipus de carro) i arrencava un teulat. Imagino que abans no tenien paraules específiques per a certs meteors.
  « Respondre #7 el: 30 Maig 2013, 23:35:49 »
  Un fenòmen ben interessant i fascinant
  Jo només n'he vist un... va ser a Garriguella, a l'Alt Empordà, en ple Agost.. fa un parell d'anys. Va ser brutal... va passar enmig de camps d'Oliveres i arbres varis... quina polseguera!
  « Respondre #8 el: 31 Maig 2013, 01:58:35 »
  Cita de: Gerard Taulé en 30 Maig 2013, 18:38:22
  Pel que comentes, llavors té un cert sentit que abans de l'arribada de tempestes, en gran part associades a fronts freds, tendeixin a proliferar millor car és més fàcil superar gradients superadiabàtics.
  Cita de: gavarres en 30 Maig 2013, 18:53:01
  Deu ni do per aixecar un carro... la meteo ja no és el que era... jeje
  Avui, una estona abans que comences a ploure per Les Olives, bé, de fet mentre creixien les nuvolades amb força, sobre diversos camps, majoritàriament, he tornat a veure falciots negres sobrevolant zones concretes descrivint un moviment circular, és més, 10 mins abans que comencés a ploure hi ha hagut un moment en que sobre uns camps limítrofs al poble s'ha format una considerable bandada d'aquests seguint la mateixa dinàmica, però molt més ben definida tant la forma com la rotació, semblava ben bé una columna de falciots de 100m d'alçada.
  És per aquestes peculiars situacions que em fa pensar que certes aus poden ser de gran ajuda a l'hora de cercar aquests tipus de fenòmens, molts cops invisibles inicialment.
  Cita de: Riddle en 30 Maig 2013, 23:35:49
  Jo l'últim que diria haver vist pel NE va ser cap a Celrà l'abril de fa 2 o 3 anys, en un camp on hi havia un tractor arant i una masia i el primer semblava un lego al costat d'allò si bé no per alçada, puix feia com la masia, el diàmetre de vòrtex feia el doble que el tractor i per la polseguera opaca que aixecava no devia ser fluix que diguem
  « Respondre #9 el: 31 Maig 2013, 17:54:05 »
  Miiiiicrooooooo!!!, digues alguna cosa coi!
  Bé, quan ho expliqui entendreu perquè ho dic....
  « Respondre #10 el: 31 Maig 2013, 23:19:14 »
  Cita de: parheli en 31 Maig 2013, 17:54:05
  Ens mantindrem a l'espectativa llavors
  « Respondre #11 el: 06 Juny 2013, 18:44:46 »
  « Respondre #12 el: 06 Juny 2013, 21:31:59 »
  Bueno, yo también tengo mis experiencias por tierras pacenses y en Agosto en días de no extremo calor se suelen ver, casi siempre mas en terrenos donde hay arena o tierra fina. Si que suelen darse entre las 2 y las 3:30 (a partir de esa hora normalmente el viento suele virar y soplar incluso moderado), lo que pasa es que yo casi siempre estoy al fresco ( )
  Hace un par de años, iba con el coche hacia la huerta y me pilló de pleno una especie de "tormenta de arena" pasando prácticamente por encima del pueblo, tenía una altura pequeña pero con bastante extensión y era un día con apenas algún par de cúmulos...